ཐྲུམ་ཕིའི་དང་བྷི་ཤུ་ཆུང་བ་གཉིས་ཀྱི་རྩ་བའི་ལངས་ཕྱོགས་འདྲ་ནའང་།ཐྲུམ་ཕི་ཡིས་ཐད་ཀར་བྷི་ཤུའི་སྲིད་ཇུས་བསྐྱར་གསོ་ཐུབ་པ་མ་རེད།ད་ལྟ་ཚོད་དཔག་བྱས་ན།ཐྲུམ་ཕི་ཡིས་ཐོག་མར་ཨོ་པཱ་མཱའི་ནད་བཅོས་འགན་ཐེག་མེད་པ་བཟོ་དགོས་པ་རེད།མ་མཐའ་ཡང་ད་ལྟ་སྡེ་པ་གཞུང་གིས་གྱོན་ཁ་གསེབ་པའི་ལས་ཐབས་དེ་ཡང་དག་གི་ཚོང་ལས་ཞིག་ཏུ་བསྒྱུར་དགོས་པ་རེད།གཉིས་པར་ཞི་བདེ་རྒྱ་མཚོའི་ཚོགས་པ་ལ་བསྐྱར་ཞིབ་དགོས་པ་རེད།དེ་གཉིས་གྲུབ་རྗེས་ཐྲུམ་ཕི་ཡིས་ཡོ་རོབ་ལ་སློབ་ཚན་ཁྲིད་དགོས་པ་རེད་དེ།དེ་བས་ཕྱིར་ཐྲུམ་ཕི་ཡིས་ཨ་རིའི་དམག་ཤུགས་ཤར་དབུས་ནང་བསྐྱར་སྒྲིག་བྱེད་ཐུབ་པ་མ་ཡིན་པར།ཨོ་པཱ་མཱ་ལྟར་རྒྱང་འཛིན་གནམ་གྲུ་མངགས་དགོས་རྒྱུ་ཡིན།འོན་ཀྱང་ཡོ་རོབ་ལ་གནས་ཚུལ་གསལ་བོ་མཐོང་ཏུ་བཅུག་ཆེད་ཨ་རིས་ཤར་དབུས་ལ་ཡུན་རིང་ཞིག་གི་རང་མོས་ཀྱི་གོ་སྐབས་སྤྲོས་དགོས་པ་རེད།དེ་ལྟར་བྱས་ན་ཡོ་རོབ་ཀྱིས་རང་ཉིད་འཛམ་གླིང་རྒྱལ་པོ་མིན་པ་ཤེས་སྲིད་ལ།ཡོ་རོབ་ཀྱི་ཤེས་ཡོན་པའི་སྡེ་ཡི་རང་ནུས་མ་ལྟོས་པའི་སྙིང་རྗེ་ཆེན་པོ་ལ་འགྲམ་ལྕགས་བཞུ་ཐུབ་པ་ཡིན།ཡོ་རོབ་རྒྱལ་ཁབ་ལོ་མང་པོའི་རིང་ལ་ཨ་རིའི་པང་ཐོག་ནས་སྐྱིད་ཉལ་རྒྱབ་པ་རེད།མ་ཟད་སྐྱིད་ཉལ་འོག་ནས་རྨི་ལམ་སྣ་ཚོགས་རྨིས་པ་རེད།ཁྱད་པར་ཏུ་ཧྥ་རན་སིའི་ཤེས་ཡོན་པའི་སྡེ་ནང་ན་གཡོན་ཤོག་གི་ལྟ་བ་གླེང་མཁན་མང་པོ་བྱུང་བ་དང་།དེ་དག་གིས་འཛམ་གླིང་ཤེས་ཡོན་པའི་སྡེ་ལ་ཤུགས་རྐྱེན་ཆེན་པོ་སྤྲད་ཡོད་པ་རེད།ཧྥ་རན་སི་དང་འཇར་མན་ནི་འཛམ་གླིང་དེང་རབས་བསམ་བློའི་འབྱུང་ཁུངས་ཆེ་ཤོས་གཉིས་རེད།འོན་ཀྱང་ཁོང་གཉིས་ཀྱིས་རང་གི་བསམ་བློ་ལག་བསྟར་བྱས་རྗེས་ཧྥ་རན་སིའི་གསར་བརྗེ་ཆེན་མོ་དང་འཇར་མན་ནཱ་འཚེ་ལས་འགུལ་བྱུང་བ་རེད།བསམ་བློ་སྣ་ཚོགས་བྱུང་ཡོད་མོད་བེད་ཡོད་ཅིག་བྱུང་ཡོད་མ་རེད།བསམ་བློ་ཚང་མ་ཐལ་གྱུར་བའི་ལམ་ཁ་ནས་འཁྲབ་སྟོན་བྱས་པ་རྐྱང་རྐྱང་རེད།ཧྥ་རན་སི་དང་འཇར་མན་གྱིས་འཛམ་གླིང་དམག་འཁྲུག་གཉིས་དང་རྒྱལ་སྤྱིའི་མཉམ་ལས་ལས་འགུལ་སློང་བ་རེད།དེའི་རྗེས་ནས།ཡེ་ཤུ་ཆོས་ལུགས་ཀྱི་ལྟ་བ་ལ་ཐེ་ཚོམ་བྱེད་མ་མྱོང་བའི་ཨ་རིའི་བསམ་བློ་དེ་ད་གཟོད་འཛམ་གླིང་གིས་བརྟན་ལྷིང་གི་གཞི་མར་ཁས་བླངས་པ་རེད།དེ་ཚེ་ཨ་རིའི་བསམ་བློ་ཡིས་ཡོ་རོབ་ཤེས་ཡོན་པའི་སྡེ་ལ་ཤུགས་རྐྱེན་བཟང་བོ་བཟོས་པ་རེད།དཔེར་ན་ཇོ་ཇུ་ཨོ་ཝེར།རོ་སུ།ཧྭ་ཡེ་ཀི་སོགས་ལྟ་བུ་བྱུང་བ་རེད།འོན་ཀྱང་དམག་ཆེན་གཉིས་པ་ལས་དབུགས་མགོ་ལྷོད་ཙམ་བྱུང་དུས།ཡོ་རོབ་ཀྱི་སྲོལ་རྒྱུན་དུང་སྤྲུག་གི་སྨྱོ་རྟགས་བསླར་ཡང་སོས་ཏེ།ད་ལྟའི་ཆར་ཨ་རིའི་སློབ་ཆེན་ཁག་གིས་ཆོས་ལུགས་དོགས་སློང་སྨྲ་བའི་ཡོ་རོབ་མཁས་པ་དག་ལ་མགོ་སྒུར་ཕྱག་འཚལ་བྱེད་ཀྱིན་ཡོད་པ་རེད།འཛམ་གླིང་ས་ཕྱོགས་གཞན་གྱིས་གླེང་བའི་འཛམ་གླིང་སྔོན་ཐོན་ལྟ་བའང་ཕལ་ཆེན་དེ་འདྲ་རེད།